«Ժողովուրդ» օրաթերթը տեղեկացավ նաեւ, որ գյուղապետը ընկերության ներկայացուցիչներից խնդրել է գարեջրի գործարանի եւ ռեստորանի շինարարական աշխատանքներում ներգրավեն նաեւ գյուղացիներին: Սակայն ի պատասխան` ընկերությունից փոխանցել են, որ չեն կարող, քանի որ շինաշխատանքեր իրականացնում է մեկ այլ կազմակերպություն, որը իր աշխատողներն ունի: Միաժամանակ հայտնի չէ` գարեջրի գործարանի եւ ռեստորանի կառուցումից հետո Արզնիի բնակիչները աշխատանքի կընդունվե՞ն այդտեղ, թե՞ ոչ: «Իրենց սեփականությունն է, մասնավոր ընկերություն է, ես ինչ կարող եմ իրենց պարտադրել»,- նկատեց գյուղապետ Վենիամին Վենիամինովը: